
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 853 


11 Ιουλίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Παράταση χρόνου εκκαθάρισης του ΕΛΚΕΠΑ. 1 

Τροποποίηση της απόφασης ορισμού μελών Δ.Σ. 
του Οργανισμού Αναπτύξεως Δυτικής Κρήτης 

(Ο.Α.Δ.Υ.Κ.). 2 

Τροποποίηση της Α9β/34179/29.12.99 (ΦΕΚ 33/ 
20.1.2000 τ. Β') Κοινής Απόφασης των Γενικών 
Γραμματέων Δημοσιονομικής Πολιτικής του Υπ. 

Οικονομικών και του Υπ. Υγείας και Πρόνοιας. 3 

Αναγνώριση Νοσοκομειακών Μονάδων ως κατάλλη¬ 
λων για άσκηση των γιατρών». 4 

Ίδρυση Σχολής Προπονητών Ποδοσφαίρου Γ κατηγο¬ 
ρίας. 5 

Τροποποίηση της 3958/7.3.1986 απόφασης του Υπ. 
Εσωτερικών για τη σύσταση Κοινοτικής Επιχείρη¬ 
σης Αδρανών Υλικών Μαυροχωρίου Ν. Καστοριάς 6 
Σύσταση Δημοτικής Αναπτυξιακής Επιχείρησης 
(Δ.Α.Ν.Ε.Γ.) Δήμου Γόμφων Ν. Τρικάλων. 7 


ΑΠΟΦΑΣΕΙ Σ 

Αριθ. 23830/ΔΙΟΕ 396 (1) 

Παράταση χρόνου εκκαθάρισης του ΕΛΚΕΠΑ. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του Ν.Δ. 2473/53«περί ιδρύσεως Ελληνικού Κέντρου 
Παραγωγικότητας και ρυθμίσεως θεμάτων Τεχνικής Βοή¬ 
θειας» (ΦΕΚ 199/τ.Α'/1.8.1953). 

β) Του Ν. 2628/98 «Σύσταση νομικού προσώπου δημο¬ 
σίου δικαίου με την επωνυμία «Οργανισμός Διαχείρισης 
Δημοσίου Χρέους (Ο.Δ.ΔΗ.Χ)» και άλλες, διατάξεις», άρ¬ 
θρο 13 (ΦΕΚ 151/τ.Α'/6.7.1998). 

γ) Του άρθρου 29Ατου Ν. 1558/85 που προστέθηκαν με 
το άρθρο 27του Ν. 2081/92 και το άρθρο 1 παρ. 2ατου Ν. 
2469/97. 

2. Του Π.Δ. 138/93 «Περί Οργανισμού του Υπουργείου 
Εθνικής Οικονομίας» (ΦΕΚ 55/τ.Α'/14.4.1993). 


3. Την αριθμ. 1039386/441/Α0006/21.4.2000 κοινή από¬ 
φαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών». (ΦΕΚ571/τ.Β'/2000). 

4. Την αριθμ. 30514/ΔΙΟΕ 755/15.9.1998 κοινή απόφαση 
του Υπουργού Εθνικής Οικονομίας και του Υφυπουργού 
Οικονομικών σχετικά με τον «Ορισμό εκκαθαριστή του 
ΕΛΚΕΠΑ» (ΦΕΚ981/τ.Β'/18.9.98). 

5. Τις αριθμ. 9425/ΔΙΟΕ 183/22.4.1999 και 33625/ΔΙΟΕ 
669/19.1.2000 κοινές αποφάσεις του Υπουργού Εθνικής 
Οικονομίας και του Υφυπουργού Οικονομικών σχετικά με 
την «Παράταση χρόνου εκκαθάριση του ΕΛΚΕΠΑ « (ΦΕΚ. 
571/τ.Β'/6.5.1999) και (ΦΕΚ.85/τ.Β'/2.2.2000) αντίστοιχα. 

6. Το από 30.5.2000 υπηρεσιακό σημείωμα της Γεν. 
Δ/νσης ΔΕΚΟ - Δ/νση Λοιπών Υπηρεσιών και Εποπτευο- 
μένων Φορέων του ΥΠΕΘΟ. 

7. Το γεγονός ότι, η προκαλούμενη δαπάνη ύψους 
3.600.000 δρχ. θα καλυφθεί από τον υπό εκκαθάριση φο¬ 
ρέα, αποφασίζουμε: 

Παρατείνουμε εκ νέου το χρόνο εκκαθάρισης του Ελλη¬ 
νικού Κέντρου Παραγωγικότητας (ΕΛΚΕΠΑ) κατά έξι (6) 
μήνες, προκειμένου να διεκπεραιωθούν οι εκκρεμότητες 
που αφορούντην οικονομική κατάσταση του υπό εκκαθά¬ 
ριση Οργανισμού. 

Κατά τα λοιπά ισχύει η αριθμ. 30514/ΔΙΟΕ 755/ 
15.9.1998 κοινή απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 2000 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ ΓΕΩΡΓΙΟΣ ΔΡΥΣ 

-♦- 

Αριθ. 23934/ΔΙΟΕ 423 (2) 

Τροποποίηση της απόφασης ορισμού μελών Δ.Σ. του Ορ¬ 
γανισμού Αναπτύξεως Δυτικής Κρήτης (Ο.Α.Δ.Υ.Κ.). 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) Του άρθρου 29Ατου Ν. 1558/1985. που προστέθηκε 
με το άρθρο 27 του Ν. 2081/1992 «Ρύθμιση του θεσμού 
των Επιμελητηρίων, τροποποίηση των διατάξεων του Ν. 

1712/1987 για τον εκσυγχρονισμό των επαγγελματικών 
οργανώσεων των εμπόρων, βιοτεχνών και λοιπών επαγ- 
γελματιών και άλλες διατάξεις»(ΦΕΚ 154/τ.Α'/10.9.1992) 
και τροποποιήθηκε με το άρθρο 1 παρ. 2α του Ν. 
2469/1997 (ΦΕΚ38/τ.Α'/1997) «Περιορισμός και βελτίωση 
της αποτελεσματικότητας των κρατικών δαπανών και 
άλλες διατάξεις». 

β) Του Π.Δ. 383/1979 «περί συστάσεως Οργανισμού 
Αναπτύξεως Δυτικής Κρήτης (ΦΕΚ 118/τ.Α'/24.5.1997) 
όπως τροποποιήθηκε με τα Π.Δ. 74/1980, 316/1984, 
158/1991 και 303/1998 (ΦΕΚ 24/τ.Α'/26.1.1980, (ΦΕΚ 
115/τ.Α7 13.8.1984), (ΦΕΚ 63/τ.Α'/30.4.1991) και (ΦΕΚ 
214/τ.Α'/17.9.1998) αντίστοιχα. 

γ) Του Π.Δ. 138/1993 «Περί Οργανισμού του Υπουρ¬ 
γείου Εθνικής Οικονομίας (ΦΕΚ55/τ.Α'/14.4.1993). 

2. Την αριθμ. 16326/ΔΙΟΕ 318/19.4.2000 κοινή απόφα¬ 
ση του Πρωθυπουργού και του Υπουργού Εθνικής Οικο¬ 
νομίας «Καθορισμός αρμοδιοτήτων των Υφυπουργών 
Εθνικής Οικονομίας» (ΦΕΚ 566/τ.Β'/20.4.2000). 

3. Την αριθμ. 25029/ΔΙΟΕ 515/15.9.1997 απόφαση 
«Ορισμός μελών Δ.Σ. του ΟΑΔΥΚ» (ΦΕΚ838/Β7 18.9.97), 
όπως τροποποιήθηκε μεταγενέστερα. 

4. Το αριθ. πρωτ. 2125/12.6.2000 έγγραφο του ΟΑΔΥΚ, 
αποφασίζουμε: 

Τροποποιούμε την αριθ. 25029/ΔΙΟΕ 515/15.9.1997 
(ΦΕΚ 838/τ.Β'/18.9.1997) απόφασή μας, όπως αυτή τρο¬ 
ποποιήθηκε μεταγενέστερα, και ορίζουμε τον Αθανάσιο 
Καρούντζο, Γενικό Γραμματέα Περιφέρειας Κρήτης, 
Πρόεδρο του Διοικητικού Συμβουλίου του Οργανισμού 
Ανάπτυξης Δυτικής Κρήτης, σε αντικατάσταση του Βα¬ 
σιλείου Βαλασόπουλου. 

Κατά τα λοιπά ισχύει η αριθ. 25029/ΔΙΟΕ 515/15.9.1997 
απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουνίου 2000 

Ο ΥΦΥΠΟΥΡΓΟΣ 

ΧΡΗΣΤΟΣ ΠΑΧΤΑΣ 
-♦- 

Αριθ. Υ10β/17310 (3) 

Τροποποίηση της Α9β/34179/29.12.99 (ΦΕΚ 33/20.1.2000 
τ.Β') Κοινής Απόφασης των Γενικών Γραμματέων Δη¬ 
μοσιονομικής Πολιτικής του Υπ. Οικονομικών και του 
Υπ. Υγείας και Πρόνοιας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθ. 15 του Ν. 2592/98 (ΦΕΚ 57/98 
τ.Α'). 

2. Την αρ. Α9β/34179/29.12.99 (ΦΕΚ 33/20.1.2000 τ.Β') 
Κοινή Απόφαση «Καθιέρωση με αμοιβή υπερωριακής.νυ- 
κτερινής και εξαιρέσιμων ημερών εργασίας του προσω¬ 
πικού του ΕΚΑΒ. 

3. Το γεγονός ότι από την απόφαση αυτή προκαλείται 
επιπλέον δαπάνη ύψους εκατό εκατ. (100.000.000) δρχ. 
για το έτος 2000, που θα αντιμετωπισθεί από τις πιστώ¬ 
σεις του προϋπολογισμού Υγείας και Προνοίας και ειδι¬ 
κότερα από τους ΚΑΕ 0511 και 0512του Φορέα 210. 

4. Το αρ. 6182/15.5.2000 έγγραφο του ΕΚΑΒ. 

5. Την αρ. 2/80345/0004/8.11.99 Κοινή Απόφαση «Μετα¬ 


βίβαση εξουσίας υπογραφής σύμφωνα με το αρ. 7 παρ. 1 
του Ν. 1943/91» (ΦΕΚ2040/19.11.99/τ.Β'), αποφασίζουμε: 

Τροποποιούμε την αρ Α9β/34179/29.12.99 (ΦΕΚ 33/Β7 
20.1.2000) κοινή απόφαση «Καθιέρωση με αμοιβή υπε- 
ρωριακής, νυχτερινής και εξαιρέσιμων ημερών εργασίας 
του προσωπικού του ΕΚΑΒ» και αυξάνουμε τον αριθμό 
ωρών υπερωριακής νυχτερινής και εξαιρέσιμων ημερών 
εργασίας από ένα εκατομμύριο τετρακόσιες χιλιάδες 
(1.400.000) ώρες σε ένα εκατομμύριο τετρακόσιες ογδό¬ 
ντα πέντε χιλ. (1.485.000) ώρες. 

Κατά τα λοιπά εξακολουθεί να ισχύει η αρ. Α9β/34179/ 
29.12.1999 κοινή απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουνίου 2000 
Οι Γ ενικοί Γ ραμματείς 

Υπ. Οικονομικών Υπ. Υγείας - Πρόνοιας 

ΙΩΑΝ. ΚΟΥΣΟΥΛΑΚΟΣ ΧΑΡ. ΣΟΦΙΑΝΟΣ 

-♦- 

Αριθ. Υ7α/3278 (4) 

Αναγνώριση Νοσοκομειακών Μονάδων ως κατάλληλων 
για άσκηση των γιατρών». 

Ο ΥΦΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 6 του Ν.Δ. 3366/55 καθώς 
και της παρ. 2του άρθρου 8του Ν. 2071/92. 

2. Τις αριθ. 606/5.6.2000, 605/5.6.2000, 604/5.6.2000, 
596/2.6.2000, 600/5.6.2000, 598/2.6.2000, 597/2.6.2000, 
595/2.6.2000 αποφάσεις της Εκτελεστικής Επιτροπής 
του ΚΕΣΥ. 

3. Την με αριθ. Δ3α/οικ/356/25.5.2000 (ΦΕΚ Β' 668/ 
2000) απόφαση του Υφυπουργού Υγείας και Πρόνοιας 
για μεταβίβαση αρμοδιοτήτων και του δικαιώματος υπο¬ 
γραφής εγγράφων «Με Εντολή Υφυπουργού», αποφασί¬ 
ζουμε: 

I. Κυρώνουμε τις ανωτέρω (2) σχετικές γνωμοδοτήσεις 
της ΕΈ. του ΚΕΣΥ, με τις οποίες αναγνωρίζονται οι ακό¬ 
λουθες νοσοκομειακές μονάδες, ως κατάλληλες, για 
άσκηση των γιατρών στις αναφερόμενες ειδικότητες: 

1. Νοσοκομείο Θείας Πρόνοιας «Η ΠΑΜΜΑΚΑΡΙΣΤΟΣ» 

Καρδιολογικό τμήμα: 2 χρόνια άσκηση στη Καρδιολο¬ 
γία (Κλινική Καρδιολογία). 

2. Περιφερειακό Πανεπιστημιακό Γενικό Νοσοκομείο 
Ηρακλείου Εργαστήριο Ιατροδικαστικών Επιστημών: 

Πλήρη άσκηση στην Ιατροδικαστική. 

3. 424 Γενικό Στρατιωτικό Νοσοκομείο Εκπαίδευσης. 
Γαστρεντερολογικό τμήμα: 1 χρόνο άσκηση στην Γα- 
στρεντερολογία. 

4. Γενικό Νομαρχιακό Νοσοκομείο Κομοτηνής. 

Χειρουργικό τμήμα: 3 χρόνια άσκηση στη Χειρουργική. 

5. Αντικαρκινικό Νοσοκομείο Θεσσαλονίκης «ΘΕΑΓΕ- 
ΝΕΙΟ» 

Γυναικολογικό τμήμα: 24 μήνες άσκηση στη Γυναικολο- 
γία ήτοι 18 μήνες 

Γυναικολογία, 2 μήνες Παθολογική Ανατομική, 2 μήνες 
ενδοκρινολογία και 2 μήνες Κυτταρολογία. 

6. Γενικό Περιφερειακό Νοσοκομείο Θεσσαλονίκης 
«ΠΑΠΑΓΕΩΡΠΟΥ» 

- Ακτινοδιαγνωστικό τμήμα: Πλήρη άσκηση στην Ακτι¬ 
νοδιαγνωστική. 

- Νεφρολογικό τμήμα: 2 χρόνια άσκηση στη Νεφρολο¬ 
γία. 

- Παθολογικό τμήμα: 2 χρόνια άσκηση στην Παθολογία. 
II. Από τις διατάξεις της παρούσας απόφασης δεν προ- 

καλείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 2000 

Με εντολή Υφυπουργού 
Ο Γενικός Διευθυντής Υγείας 
Γ. ΠΑΠΟΥΤΣΑΚΗΣ 

-♦- 

Αριθ. 16127 (Σχετ. 16126) (5) 

Ίδρυση Σχολής Προπονητών Ποδοσφαίρου Γ' κατηγο- 
ρίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με: 

1. Τις διατάξεις: 

α) Του Α.Ν. 397/68 «περί επανασυστάσεως της Γ ενικής 
Γραμματείας Αθλητισμού και των αρμοδιοτήτων αυτής», 
β) Του Π.Δ. 77/85 «Οργανισμόςτης Γ.Γ.Α.». 
γ) Του Ν. 2725/17.6.99 (ΦΕΚ 121/Α/99) άρθρο 136παρ. 

6 . 

2. Την αρ. 32741/96 (ΦΕΚ 1120/Β'/96) απόφαση «Μετα¬ 
βίβαση αρμοδιοτήτων Υφυπουργού και δικαιώματος υπο¬ 
γραφής “Με εντολή Υφυπουργού” στον Γενικό Γραμμα¬ 
τέα Αθλητισμού καθώς και τους λοιπούς υπηρεσιακούς 
παράγοντες». 

3. Τις υπάρχουσες ανάγκες σε προπονητικό δυναμικό 
στο άθλημα. 

4. Το υπ’ αριθμ. 12169/13.6.2000 έγγραφο της ΕΠΟ. και 
το υπ’ αρ. 123/7.6.2000 της ΟΠΠΕπου διαβιβάστηκε με το 
υπ’αρ. 11898/7.6.2000 της ΕΠΟ. 

5. Την υπ’ αριθ. 17035/23.6.2000 απόφαση ΓΓΑ «Τροπο¬ 
ποίηση συμπλήρωση κανονισμού Προπονητών Ποδο¬ 
σφαίρου Εφαπαξ για το έτος 2000 », αποφασίζουμε: 

Ιδρύεται Σχολή Προπονητών Ποδοσφαίρου Γ κατηγο¬ 
ρίας η οποία θα διεξαχθεί στην Λεπτοκαρυά - Πιερίας από 
5.7 εώς 17.7.2000. 

Η Διοίκηση, η διεύθυνση, η λειτουργία της Σχολής και 
κάθε άλλη λεπτομέρεια, καθορίζονται ως εξής: 
ΔΙΟΙΚΗΣΗ ΤΗΣ ΣΧΟΛΗΣ 

Η Σχολή, διοικείται από επταμελή Επιτροπή, η οποία συ¬ 


γκροτείται από τους: 

1. Τσολακίδης Προδρ. Πρόεδρος 

2. Ζαφειροπούλου Αντωνία Μέλος 

3. Βασιλάκης Περικλής Μέλος 

4. Τ σάχλα Γ εωργία Μέλος 

5. Μπατάκη Α. Μέλος 

6. Τσεμπεράκη Λ. Μέλος 

7. Παπαφωτίου Δ. Μέλος 


ΑΡΘΡΟ 1 

1. Ο Πρόεδρος στην πρώτη συνεδρίαση της επιτροπής 
ορίζει δύο έκτων μελών της να εκτελούν χρέη γραμματέ- 
ως και υπευθύνου εκτέλεσης του προϋπολογισμού της 
σχολής αντιστοίχως. 

2. Ο υπεύθυνος εκτέλεσης προϋπολογισμού οφείλει να 
συγκεντρώνει όλα τα δικαιολογητικά του εγκεκριμένου 


προϋπολογισμού της σχολής τα οποία ύστερα από έλεγ¬ 
χο και έγκριση της επιτροπής διοίκησης θα διαβιβάζονται 
προς είσπραξη εις την οικεία Ομοσπονδία η οποία, θα επι¬ 
χορηγηθεί επιπροσθέτως με το εγκεκριμένο ποσό του 
προϋπολογισμού. Από της ημερομηνίας είσπραξης του 
ποσού του προϋπολογισμού, η απόδοση στην οικεία Ομο¬ 
σπονδία θα πραγματοποιείται, το αργότερο εντός 30 ερ¬ 
γάσιμων ημερών. 

3. Την ευθύνη για τη νομιμότητα και ορθότητα των πα¬ 
ραστατικών στοιχείων θα έχουν ο πρόεδρος και τα μέλη 
της επιτροπής διοίκησης της σχολής.Όλα τα οικονομικά 
παραστατικά θα αποτελούν ειδικό κεφάλαιο της σχολής 
και θα τηρούνται στο οικείο τμήμα της διεύθυνσης σε 
αντίγραφα, ενώ τα πρωτότυπα θα παραδίδονται στην οι¬ 
κεία Ομοσπονδία. 

4. Η διοίκηση της σχολής έχει το δικαίωμα σε ειδικές πε¬ 
ριπτώσεις να ορίζει και φροντιστές για την εκπλήρωση 
αναγκών των σχολών. Στους φροντιστές θα καταβάλλε¬ 
ται αποζημίωση, που θα ορίζεται στην απόφαση ορισμού 
τους. 

ΑΡΘΡΟ 2 

Η επιτροπή διοίκησης, έχει τις ακόλουθες αρμοδιότη¬ 
τες: 

1. Εισηγείται τα κατάλληλα πρόσωπα για την απασχό¬ 
λησή τους στα καθήκοντατου διδακτικού προσωπικού, τα 
οποία οριστικοποιούνται με απόφαση του Γενικού Γραμ- 
ματέα Αθλητισμού. 

2. Καταρτίζει και υποβάλλει για έγκριση στον γενικό 
Γραμματέα Αθλητισμού αναλυτικό προϋπολογισμό δα¬ 
πανών της Σχολής ύστερα από εισήγηση του Τμήματος 
Αθλητικής Επιμόρφωσης. Η συνολική δαπάνη του προϋ¬ 
πολογισμού κάθε σχολής θα καλύπτεται με πρόσθετη 
ισόποση επιχορήγηση της Γ ενικής Γ ραμματείας Αθλητι¬ 
σμού προς την οικεία Ομοσπονδία του αθλήματος για το 
οποίο πραγματοποιείται η σχολή. 

3. Ελέγχει τα δικαιολογητικά των υποψηφίων που θα 
φοιτήσουν στη Σχολή, συντάσσει τον πίνακα όσων συγκε¬ 
ντρώσουν τις απαραίτητες για το σκοπό αυτό προϋποθέ¬ 
σεις και επιμελείται τη διαδικασία επιλογής των υποψη¬ 
φίων στην περίπτωση που ο αριθμός τους είναι ανώτερος 
του αριθμού εισακτέων. 

4. Παρακολουθεί τη λειτουργία της Σχολής και τη διε¬ 
ξαγωγή των εξετάσεων. 

5. Λαμβάνει αποφάσεις σε οποιοδήποτε θέμα που αφο¬ 
ρά την εύρυθμη λειτουργία της Σχολής, αυτεπάγγελτα ή 
ύστερα από εισήγηση του Διευθυντή, εφόσοντο θέμα δεν 
ανήκει στον κύκλο αρμοδιοτήτων άλλου οργάνου. 

6. Υποβάλλει στη Γ.Γ.Α. εντός (1) μηνός από τη λήξη λει¬ 
τουργίας της Σχολής, σχετική έκθεση, καθώς και τις τυ¬ 
χών παρατηρήσεις της ή προτάσεις της. 

7. Επιβάλλει, ύστερα από αιτιολογημένη εισήγηση του 
Διευθυντή της Σχολής, στους μαθητές, ποινές αποβο¬ 
λής, από δύο (2) ημέρες μέχρι και της οριστικής αποβο¬ 
λής. 

8. Ο Πρόεδρος της Επιτροπής , υπογράφει μαζί με τον 
Διευθυντή της Σχολής τα διπλώματα που χορηγούνται σε 
όσους αποφοιτήσουν επιτυχώς και τα οποία υποχρεώ¬ 
νουν τη Γ ενική Γ ραμματεία Αθλητισμού δια της αρμοδίας 
Δ/νσης, στην έκδοση αντιστοίχων αδειών επαγγέλματος 
ύστερα από αίτηση των ενδιαφερομένων. 

9. Ο Πρόεδρος και τα τέσσερα μέλη της Επιτροπής Δι¬ 
οίκησης ορίζονται από τακτικούς υπαλλήλους της Γένι- 




11776 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


κής Γραμματείας Αθλητισμού, ενώ τα άλλα δύο (2) μέλη 
ορίζονται, από έναν εκπρόσωπο της οικείας Ομοσπον¬ 
δίας και έναν εκπρόσωπο του Συνδέσμου Προπονητών 
του αθλήματος. 

Εάν δεν υπάρχει Σύνδεσμος, το Μέλος αυτό ορίζεται 
από την Ομοσπονδία του Αθλήματος. Επίσης, η οικεία 
Ομοσπονδία ορίζει και τον Δ/ντή της Σχολής. 

ΑΡΘΡΟ 3 

ΔΙΕΥΘΥΝΣΗ ΤΗΣ ΣΧΟΛΗΣ 

Η Σχολή διευθύνεται από τον Δ/ντή, Ιωάννη Κάλλια. 

Ο Διευθυντής της Σχολής έχει τις ακόλουθες αρμοδιό¬ 
τητες: 

1. Αποφασίζει για κάθε θέμα που σχετίζεται με τη 
λειτουργία της Σχολής και που δεν ανήκει στον κύκλο αρ¬ 
μοδιοτήτων άλλου οργάνου για το διδακτικό, εργατικό 
και βοηθητικό προσωπικό, για το ωρολογιακό πρόγραμ¬ 
μα, τον έλεγχο των παρουσιών και των απουσιών τους, 
την τήρηση της τάξης και της πειθαρχίας κατά την διάρ¬ 
κεια λειτουργίας της Σχολής. 

2. Επιφέρει τις έκτακτες τροποποιήσεις του προγράμ¬ 
ματος ενημερώνοντας έγκαιρα την Επιτροπή Διοίκησης 
της Σχολής, το διδακτικό προσωπικό και τους μαθητές. 

3. Τηρεί ενημερωτικό βιβλίο λειτουργίας της Σχολής, 
απουσιολόγιο, βιβλίο διδακτέας ύλης καθώς και τα πρα¬ 
κτικά συνεδριάσεως του διδακτικού προσωπικού. 

4. Ασκεί πειθαρχική εξουσία και έχει το δικαίωμα να 
αποβάλλει μέχρι μία (1) ημέρα από τη Σχολή, τους μαθη¬ 
τές που δεν πειθαρχούν ή τυχόν παρεκτρέπονται. 

5. Επιβάλλει την ορθή των εγκαταστάσεων και του χρη¬ 
σιμοποιημένου αθλητικού υλικού, καθώς και των συνα¬ 
φών οργάνων. 

6. Συντάσσει συγκεντρωτικό πίνακα βαθμολογίας για 
όλα τα μαθήματα στα οποία εξετάζονται οι μαθητές της 
Σχολής το οποίο και υποβάλλει δια της Επιτροπής Διοίκη¬ 
σης στο Τμήμα Αθλητικής Επιμόρφωσης. 

7. Συνυπογράφει με τον Πρόεδρο της Επιτροπής τα δι¬ 
πλώματα που χορηγούνται σε όσους αποφοιτήσουν επι- 
τυχώς από τη Σχολή. 

8. Συντάσσει και υποβάλλει στην Επιτροπή Διοίκησης 
της Σχολής σε διάστημα είκοσι (20) ημερών από τη λήξη 
της, έκθεση μαζί με τις παρατηρήσεις και τις τυχόν προ¬ 
τάσεις του. 

ΑΡΘΡΟ 4 

ΔΙΔΑΚΤΙΚΟ ΠΡΟΣΩΠΙΚΟ 

Το διδακτικό προσωπικό, (πτυχιούχοι ΤΕΙ ή ΑΕΙ ή κατά 
περίπτωση πρόσωπα ειδικών γνώσεων που κρίνονται κα¬ 
τάλληλα με απόφαση της Επιτροπής) υπάγεται στη Διεύ¬ 
θυνση της Σχολής από την οποία ενημερώνεται και με την 
οποία συνεργάζεται για κάθε θέμα που αφορά στην ομα¬ 
λή ενάσκηση των καθηκόντων του και την εύρυθμη λει¬ 
τουργία της Σχολής. 

Το διδακτικό προσωπικό, υποχρεούται να παραδώσει 
στη Διεύθυνση της Σχολής, τα αποτελέσματα των εξετά¬ 
σεων μέσα σε διάστημα έξι (6) ημερών από τη διεξαγωγή 
τους και να επανεξετάσει τους τυχόν μεταξεταστέους, 
εφόσον υπάρχει σχετική περί δευτέρας εξεταστικής πε¬ 
ριόδου, απόφαση της Επιτροπής Διοίκησης. 

ΑΡΘΡΟ 5 

ΛΕΙΤΟΥΡΓΙΑ ΤΗΣ ΣΧΟΛΗΣ 

1. Η φοίτηση και συμμετοχή των υποψηφίων που θα ει- 


σαχθούν στη Σχολή, είναι υποχρεωτική σ’ όλα τα πρακτι¬ 
κά και τα θεωρητικά. 

2. Κάθε παράβαση των υποχρεώσεων των υποψήφιων 
που παρακολουθούν τη Σχολή, συνεπάγεται την επιβολή 
των ανωτέρω κυρώσεων. 

3. Οιποινές αναγράφονται στο βιβλίο πράξεωντης Σχο¬ 
λής και κοινοποιούνται εγγράφως στους μαθητές. 

Ο υποψήφιος που θα υπερβείτο 10%τωναπουσιώντων 
θεωρητικών και των πρακτικών μαθημάτων, δεν δικαιού¬ 
ται να λάβει μέρος στις εξετάσεις. 

ΑΡΘΡΟ 6 

ΠΡΟΫΠΟΘΕΣΕΙΣ ΣΥΜΜΕΤΟΧΗΣ 

1. Οι γενικές και ειδικές προϋποθέσεις συμμετοχής στη 
σχολή προτείνονται από την οικεία Ομοσπονδία και το 
Σύνδεσμο Προπονητών και οριστικοποιούνται με απόφα¬ 
ση της Επιτροπής Διοίκησης της Σχολής. 

2. Στη Σχολή δεν γίνονται δεκτοί όσοι έχουν τιμωρηθεί 
για ποινικά αδικήματα που προβλέπονται από το άρθρο 8 
του 2683/99 του Υ.Κ. σε συνδυασμό με τα κωλύματα που 
προβλέπονται από το άρθρο 3 του Ν. 2725/99. 

Ο έλεγχος όλων των προβλεπομένων δικαιολογητικών 
γίνεται από την Επιτροπή Διοίκησης πριν από την έναρξη 
λειτουργίας της Σχολής. 

3. Για να λειτουργήσει η Σχολή πρέπει η απόφαση αυτή 
να έχει ήδη δημοσιευθεί στην Εφημερίδα της Κυβερνή- 
σεως. 

Τη Σχολή μπορούν να παρακολουθήσουν όσοι: 

1. Έχουν ηλικία 25 - 50 ετών. 

2. Γραμματικές γνώσεις απολυτήριο γυμνασίου ή ισότι¬ 
μης σχολής και για όσους έχουν τα προσόντα και την 
προϋπόθεση ενεργούς συμμετοχής ως διεθνείς ποδο¬ 
σφαιριστές της Εθνικής Ομάδας Ανδρών Ελλάδος, απο¬ 
λυτήριο στοιχειώδους εκπαίδευσης και να άσκησαν ή να 
ασκούν το επάγγελμα του προπονητού καθ’ οιονδήποτε 
τρόπο. 

ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ 

1. Αίτηση ενδιαφερομένου. 

2. Ιατρική βεβαίωση (Υγείας και αρτιμέλειας). 

3. Αντίγραφο Ποινικού Μητρώου Β' και πιστοποιητικό ει- 
σαγγελικής αρχής. 

4. Φωτοαντίγραφο αστυνομικής ταυτότητας (δύο 
όψεις). 

Τα δικαιολογητικά πρέπει να κατατεθούν τουλάχιστον 
δέκα (10) ημέρες πριντην έναρξη της Σχολής, στη Γ ενική 
Γραμματεία Αθλητισμού - Δ/νση Προαγωγής Αθλητισμού 
- Τμήμα Αθλητικής Επιμόρφωσης - Πανεπιστημίου 25, 
Τ.Κ. 102 10, Αθήνα 

Κάθε θέμα που δεν προβλέπεται στην παρούσα απόφα¬ 
ση, θα ρυθμίζεται με απόφαση της Επιτροπής Διοίκησης 
της Σχολής και τα πλέον εξαιρετικά θέματα, με απόφαση 
του Γ ενικού Γ ραμματέα Αθλητισμού. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουνίου 2000 

Με εντολή Υφυπουργού 

Ο Γ ενικός Γ ραμματέας 
ΙΩΑΝΝΗΣ ΣΓΟΥΡΟΣ 

Αριθ.2014 (6) 

Τροποποίηση της 3958/7.3.1986 απόφασης του Υπ. Εσω¬ 
τερικών για τη σύσταση Κοινοτικής Επιχείρησης 
Αδρανών Υλικών Μαυροχωρίου Ν. Καστοριάς. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤ. ΜΑΚΕΔΟΝΙΑΣ 

Έχοντας υπόψη: 

1) Τις διατάξεις των άρθρων 277-291 του ΔΚΚ (ΠΔ 
410/95). 

2) Την αριθ. 25057/9.4.84 απόφαση του Υπουργού Εσω¬ 
τερικών (ΦΕΚ244Β719.4.1984). 

3) Τις διατάξεις του Ν. 2240/94 που καταργήθηκαν με 
τις διατάξεις του άρθρου του Ν. 2399/1996. 

4) Τις διατάξεις του άρθρου 6του Ν. 2307/95 (ΦΕΚ 113/ 
15.6.1995). 

5) Τις διατάξεις του άρθρου 9 ταυ Ν. 2503/97 (ΦΕΚ 
107/30.5.1997). 

6) Τις διατάξεις του Ν. 2647/98 (ΦΕΚ 237/22.10.98τ.Α'). 

7) Την αριθ. 3958/7.3.86 (ΦΕΚ 198/17.4.86 τ.Β') από¬ 
φαση του Υπουργού Εσωτερικών για τη σύσταση Κοινο¬ 
τικής Επιχείρησης Αδρανών Υλικών Μαυροχωρίου Ν. Κα¬ 
στοριάς, όπως τροποποιήθηκε με την αριθ. 79287/ 

II. 12.1987 (ΦΕΚ 763/31.12.1987) απόφαση Υπουργού 
Εσωτερικών και αυξήθηκε το αρχικό κεφάλαιο στο ποσό 
των 9.540.000 δρχ. 

8) Το γεγονός ότι μετά από επιχορήγηση το έτος 1987 
από το Νομαρχιακό Ταμείο Καστοριάς με ποσό 1.520.000 
δρχ. αυξήθηκε το αρχικό κεφάλαιο στο ποσό 11. 060.000 
δρχ. και 

9) Τηναριθμ. 33/2000 απόφαση του Δημοτικού Συμβου¬ 
λίου Μακέδνων Ν. Καστοριάς, αποφασίζουμε: 

Τροποποιούμε την αριθ. 7 παράγραφο της 3958/7.3.86 
απόφαση του ΥΠ.ΕΣ. ως εξής: 

Τα αρχικό κεφάλαιο ανέρχεται στο ποσό των 

III. 060.000 δρχ. 

Το ποσό των 100.000.000 δρχ. θα ληφθεί με δανειοδό¬ 
τηση του Δήμου από το Τ.Π. & Δ. 

Από την απόφαση αυτή δεν προκαλείται επιπλέον δα¬ 
πάνη σε βάρος του προϋπολογισμού του Δήμου ΜΑΚΕΔ- 
ΝΩΝ. 

Ο Δήμος θα διαθέτει μέρος από τους ΚΑΠ ίσου με την 
τοκοχρεωλυτική δόση για την ομαλή αποπληρωμή του 
δανείου. 

Κατά τα λοιπά ισχύει η απόφαση σύστασης της επιχεί¬ 
ρησης όπως τροποποιήθηκε μεταγενέστερα. 

Η παρούσα να δημοσιευθεί στην Εφημερίδα της Κυ- 
βερνήσεως. 

Καστοριά, 26 Ιουνίου 2000 

Ο Γενικός Γραμματέας Περιφέρειας 
ΑΡΗΣ ΠΑΠΑΔΟΠΟΥΛΟΣ 

-♦- 

Αριθ. 8177 (7) 

Σύσταση Δημοτικής Αναπτυξιακής Επιχείρησης 
(Δ.Α.Ν.Ε.Γ.) Δήμου Γόμφων Ν. Τρικάλων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του Ν. 2503 / 97 «Διοίκηση, Οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτ/ση και άλλες δ/ξεις (ΦΕΚ 107/97 τ.Α')». 


2. Τις διατάξεις του Ν. 2539 / 97 « Συγκρότηση της Πρω¬ 
τοβάθμιας Τοπικής Αυτ/σης (ΦΕΚ 244/97τ. Α')». 

3. Τις διατάξεις του άρθρου 277 & επομ. Δ.Κ.Κ. (Π.Δ. 
410/95 ), όπως συμπληρώθηκαν με τις διατάξεις του άρ¬ 
θρου 11 παρ. 22του Ν. 2503/97«Σύσταση και Νομική φύ¬ 
ση Επιχειρήσεων ΟΤΑ». 

4. Την αριθμ. 2167/29.8.97 απόφαση του Γ ενικού Γ ραμ- 
ματέα Περιφέρειας Θεσσαλίας «περί μεταβίβασης αρ¬ 
μοδιοτήτων στο Δ/ντή Τοπ. Αυτ/σης & Δ/σης Ν. Τρικά¬ 
λων». 

5. Την αριθμ. 73/2000 απόφαση του Δημοτικού Συμβου¬ 
λίου Γόμφων «Για τη Σύσταση Δημοτικής Αναπτυξιακής 
Επιχείρησης Γ όμφων (Δ.Α.Ν.Ε.Γ.)». 

6. Την πλήρη οικονομοτεχνική μελέτη που συντάχθηκε 
για την ίδρυση της Δημοτικής Επιχείρησης Γ όμφων και 
την από 2.6.2000 Έκθεση Αξιολόγησης της Επιτροπής η 
οποία συστήθηκε με την αριθμ. 6329/19.5.2000 απόφασή 
μας. 

7. Την αριθμ. 25027/9.4.84 απόφαση του Υπουργού 
Εσωτερικών που δημοσιεύθηκε στο (ΦΕΚ 244/19.4.84 τ. 
Β'). 

8. Τις διατάξεις του άρθρου 29 του Ν. 1558/85 το οποίο 
προστέθηκε με το άρθρο 27 του Ν. 2081 /92 και την αριθμ. 
550/1/7.10.92 εγκύκλιο της Γραμματείας του Υπουργικού 
Συμβουλίου, αποφασίζουμε: 

1. Συνιστάται στο Δήμο Γ όμφων Ν. Τ ρικάλων, Δημοτική 
Επιχείρηση με την Επωνυμία «ΔΗΜΟΤΙΚΗ ΑΝΑΠΤΥΞΙΑΚΗ 
ΕΠΙΧΕΙΡΗΣΗ (Δ.Α.Ν.Ε.Γ.)» ως ίδιο Νομικό Πρόσωπο Ιδιω¬ 
τικού Δικαίου το οποίο διέπεται από τις διατάξεις των άρ¬ 
θρων 277, 278, 279 και 280 του Π.Δ. 410/95 Δημοτικός και 
Κοινοτικός Κώδικας όπως συμπληρώθηκαν καιτροποποι- 
ήθηκαν με τις διατάξεις του Ν. 2503/97. 

2. Σκοπός της Επιχείρησης είναι: 

Α. - Ενεργή συμμετοχή στον προγραμματισμό ανάπτυ¬ 
ξης της περιοχής. 

-Διερεύνηση δυνατοτήτων αξιοποίησης των πόρων της 
περιοχής. 

- Ορθολογικός σχεδιασμός τοπικών και περιφερειακών 
αναπτυξιακών προγραμμάτων. 

- Πληροφόρηση φορέων για κάθε νέο πρόγραμμα ή 
αναπτυξιακή πρωτοβουλία. 

- Διερεύνηση δυνατοτήτων χρηματοδότησης και υπο¬ 
στήριξης των αναπτυξιακών σχεδίων. 

Β. - Βελτίωση - Επέκταση τεχνικής κοινωνικής και πολι¬ 
τιστικής υποδομής της περιοχής. 

- Ιεράρχηση αναγκών για τον προγραμματισμό έργων 
βελτίωσης / επέκτασης της τεχνικής υποδομής της πε¬ 
ριοχής. 

- Οργάνωση των φορέων εκτέλεσης έργων βελτίωσης / 
επέκτασηςτης Κοινωνικής και πολιτιστικής υποδομήςτης 
περιοχής. 

Γ. - Ενημέρωση πολιτών και τοπικών φορέων και δημι¬ 
ουργία προϋποθέσεων για την ενδογενή ανάπτυξη της 
περιοχής. 

- Πληροφόρηση/ενημέρωση φορέωνκαιπολιτώνγιατο 
τοπικό περιβάλλον και τις δυνατότητες ανάληψης παρα¬ 
γωγικών πρωτοβουλιών. 

- Βελτίωση του γενικότερου πολιτιστικού επιπέδου στην 
περιοχή. 

- Ανάπτυξη / προσέλκυση και επιμόρφωση του ανθρώ¬ 
πινου δυναμικού της περιοχής. 

Δ. - Ανάληψη και υλοποίηση νέων παραγωγικών πρωτο¬ 
βουλιών στην περιοχή. 




11778 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


- Ανάληψη επιχειρηματικών πρωτοβουλιών και δραστη- 
ριοτήτωντης εταιρίας με σκοπό την εκτέλεση έργων ή πα¬ 
ροχή έξι διευρυμένων υπηρεσιών. 

- Συμμετοχή σε άλλες επιχειρήσεις ή κοινοπραξίες για 
τον παραπάνω σκοπό. 

- Επιλογή, τεχνικός σχεδιασμός και υλοποίηση νέων 
επενδύσεων. 

- Οργάνωση επιχειρηματικών μονάδων και προγραμμα¬ 
τισμός. 

- Παροχή τεχνικής βοήθειας στη στελέχωση επιχειρή¬ 
σεων. 

Ε. - Υποστήριξη των επιχειρήσεων της περιοχής για τη 
βελτίωση των παραγωγικών δυνατοτήτων τους και της 
αποτελεσματικότητάς του. 

- Της εσωτερικής οργάνωσης. 

- Των μεθόδων επιχειρηματικής δράσης. 

- Του ανθρώπινου δυναμικού. 

- Της χρηματοδότησης. 

- Της πληροφόρησης / ενημέρωσης. 

ΣΤ.- Προστασία του περιβάλλοντος και του φυσικού 
πλούτου της περιοχής. 

- Προγραμματισμός και λήψη μέτρων για την περιβαλ¬ 
λοντική προστασία περιοχής. 

- Εκπόνηση μελετών περιβαλλοντικών επιπτώσεων. 

- Τήρηση των προδιαγραφών προστασίας του περιβάλ¬ 
λοντος κατά την υλοποίηση κάθε νέας παραγωγικής δια¬ 
δικασίας στην περιοχή. 

Ζ. - Βελτίωση του κοινωνικού τομέα και αναβάθμιση του 
ανθρώπινου δυναμικού. 

- Ανάληψη πρωτοβουλιών για την αξιοποίηση όλων των 
προγραμμάτων κοινωνικής μέριμνας. 

- Δημιουργία και βελτίωση της κτιριακής υποδομής 
στον τομέα των παρεχομένων υπηρεσιών υγείας, κοινω¬ 
νικής φροντίδας και ψυχαγωγίας. 

- Ίδρυση γραφείου τελετών και παροχή αντίστοιχων 
υπηρεσιών. 

- Έρευνα αναγκών στην τοπική αγορά και αξιοποίηση 
όλων των μέσων και πόρων για την αύξηση της απασχό¬ 
λησης και την ποιοτική βελτίωση της εργασίας. 

Η. - Μελέτες - παροχή υπηρεσιών. 

- Εκπόνηση τοπικών αναπτυξιακών προγραμμάτων. 

-Συμμετοχή και προώθηση τοπικών αναπτυξιακών πρω¬ 
τοβουλιών. 

- Παροχή συμβουλών, πληροφόρησης για αναπτυξιακά 
θέματα. 

- Εκπόνηση μελετών περιβαλλοντικών επιπτώσεων για 
Δημόσια και Ιδιωτικά έργα στην περιοχή. 

- Διοργάνωση ενημερωτικών ημερίδων, συνεδρίων και 
επιμόρφωσης για θέματα ανάπτυξης και οργάνωσης μι- 
κρομεσαίων επιχειρήσεων. 

Θ. - Σύναψη προγραμματικών συμβάσεων. 

- Για προγράμματα / έργα / ή μελέτες που αφορούν την 
περιοχή του Δήμου Γόμφων. 

I. - Εκτέλεση έργων. 

- Ο.Τ.Α. 

- Ιδιωτών. 

- Συλλογικών φορέων. 

3. Η επιχείρηση διοικείται από επταμελές (7) Διοικητικό 
Συμβούλιο που τα μέλη του ορίζονται μαζί με τους ανα¬ 
πληρωτές τους από το Δημοτικό Συμβούλιο. Από τα μέλη 
του Διοικητικού Συμβουλίου τέσσερις (4 ) είναι αιρετοί 
εκπρόσωποι του Δήμου Γ όμφων, από τους οποίους δύο 


(2) θα ανήκουν στην μειοψηφία, ένας εκπρόσωπος του 
Τεχνικού Επιμελητηρίου Τρικάλων, ένας δημότης και 
ένας εκπρόσωπος των εργαζομένων της επιχείρησης 
εφόσον η επιχείρηση θα απασχολεί περισσότερους από 
είκοσι (20) εργαζόμενους. Σε διαφορετική περίπτωση θα 
αντικαθίσταται από αιρετό εκπρόσωπο του Δήμου. Η 
θητεία τους ακολουθεί τη Δημοτική θητεία. 

4. Η διάρκεια της επιχείρησης ορίζεται για είκοσι πέντε 
(25) έτη ήτοι μέχρι31.12.2025. 

5. Έδρα της Επιχείρησης είναι η έδρα του Δήμου Γ όμ¬ 
φων Ν. Τρικάλων. 

6. Τα περιουσιακά στοιχεία που διαθέτει ο Δήμος Γόμ¬ 
φων στην επιχείρηση είναι: 

Παραχωρεί την χρήση ειδικά διαμορφωμένου χώρου 
στο Δημοτικό Κατάστημα, για τη στέγαση των Κεντρικών 
Γ ραφείων της επιχείρησης και ενός (1) Η/Υ για την διεξα¬ 
γωγή των καθημερινών εργασιών της επιχείρησης. 

7. Ο Δήμος διαθέτει στην επιχείρηση χρηματικό ποσόν 
20.000.000 δρχ. ως αρχικό κεφάλαιο. 

8. Πόροι της Επιχείρησης είναι: 

α) Τα έσοδα από την άσκηση των δραστηριοτήτων της. 

β) Οι πρόσοδοι από την περιουσία της. 

γ) Οι Εθνικές ή Κοινοτικές επιχορηγήσεις ή επιδοτή¬ 
σεις. 

δ) Οι δωρεές ή τα κληροδοτήματα. 

ε) Τα κέρδη από την συμμετοχή της σε άλλους φορείς 
και κάθε άλλη νόμιμη πρόσοδος. 

9. Η επιχείρηση διαλύεται: 

α) με απόφαση του Δημοτικού Συμβουλίου που λαμβά- 
νεται με την απόλυτη πλειοψηφίατων μελών του και από¬ 
φαση του Δ/ντή Τοπ. Αυτ/σης και Δ/σης του Νομού. 

β) όταν λήξει χωρίς να παραταθεί η διάρκεια της επιχεί¬ 
ρησης και 

γ) σε περίπτωση πτώχευσης της επιχείρησης την διά¬ 
λυση της επιχείρησης ακολουθεί η εκκαθάριση, εκτός 
από την περίπτωση πτώχευσης, η εκκαθάριση γίνεται από 
τριμελή επιτροπή η οποία συγκροτείται με απόφαση του 
Δημοτικού Συμβουλίου και αποτελείται από έναν υπάλλη¬ 
λο της Δ/νσης Τοπ. Αυτ/σης & Δ/σης που ορίζεται από τον 
Δ/ντή Τοπ. Αυτ/σης & Δ/σης και δύο Δημοτικούς Συμβού¬ 
λους που ορίζονται με απόφαση του Δημ. Συμβουλίου. 

Στην εκκαθάριση διεκπεραιώνονται οι εκκρεμείς υπο¬ 
θέσεις, εισπράττονται οι απαιτήσεις, ρευστοποιείται η 
περιουσία και πληρώνονται τα χρέη της επιχείρησης, τα 
εναπομείναντα μετά την εκκαθάριση στοιχεία της επιχεί¬ 
ρησης περιέχονται στο Δήμο Γ όμφων. 

10. Η συγκρότηση, η λειτουργία και οι αρμοδιότητες 
των οργάνων διοίκησης, η οργάνωση, η λειτουργία, η δια¬ 
χείριση και εποπτεία της επιχείρησης, διέπονται από τις 
σχετικές με τις δημοτικές και Κοινοτικές επιχειρήσεις δια- 
τάξειςτου Π.Δ. 410/95 και την αριθ. 25027/9.4.84 απόφα¬ 
ση του Υπουργού Εσωτερικών που δημοσιεύθηκε στο 
ΦΕΚ 244/19.4.84 τ. Β'. 

11. Από τις διατάξεις αυτής της απόφασης προκαλείται 
δαπάνη ύψους 20.000.000 δρχ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Τρίκαλα, 22 Ιουνίου 2000 

Με εντολή Γ ενικού Γ ραμματέα Περιφέρειας 
Ο Διευθυντής Τοπ. Αυτ/σης & Δ/σης 
ΒΑΣΙΛΕΙΟΣ ΤΣΑΤΣΑΓΙΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΕ1.ΕΧ 223211 ΥΡΕΤ ΟΒ * ΡΑΧ52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΐΙρ: νννννν.θί. 0 Γ 

Θ-ΓΠ3Μ: \Λ/θ6|ΤΙ351ΘΤ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 -5230 841 
5225 713-5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ -Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031) 423 956 
4135 228 
(061) 6381 100 

(0651) 87215 
(0531) 22 858 
(041)597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• Για τα ΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ. 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται από τα Δημόσια Ταμεία. 

1 Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































